**Refusionsordning pulje til rabat på kulturoplevelser Covid-19 (ekskl. juridisk-kritisk revision/forvaltningsrevision)**

**DEN UAFHÆNGIGE REVISORS ERKLÆRING**

***Til Slots- og Kulturstyrelsen***

**Konklusion**

Vi har revideret projektregnskabet for [tilskudsmodtager] (i det følgende kaldet ”Tilskudsmodtager”) for tilskud modtaget under [pulje til refusion for rabat på billetter og deltagerbetaling for kultur- og idrætsaktiviteter i forbindelse med Covid-19]. Projektregnskabet er udarbejdes efter retningslinjerne i [aktstykke 247 af 23/06/2020 om Aftale om sommerpakken af juni 2020](https://www.ft.dk/samling/20191/aktstykke/aktstk.247/index.htm) samt Slot- og Kulturstyrelsens vejledning om afrapportering covid-19 puljen rabat til kulturoplevelser (i det følgende kaldet ”Slot- og Kulturstyrelsens retningslinjer”).

Det er vores opfattelse, at projektregnskabet i alle væsentlige henseender er rigtigt, dvs. udarbejdet i overensstemmelse med Slots- og Kulturstyrelsens retningslinjer.

**Grundlag for konklusion**Vi har udført vores revision i overensstemmelse med internationale standarder om revision, de yderligere krav, der er gældende i Danmark, idet revisionen udføres på grundlag af bestemmelserne i [aktstykke 247 af 23/06/2020 om Aftale om sommerpakken af juni 2020](https://www.ft.dk/samling/20191/aktstykke/aktstk.247/index.htm). Vores ansvar ifølge disse standarder og krav er nærmere beskrevet i erklæringens afsnit ”Revisors ansvar for revisionen af projektregnskabet”. Vi er uafhængige af tilskudsmodtager i overensstemmelse med internationale etiske regler for revisorer (IESBA’s Etiske regler) og de yderligere krav, der er gældende i Danmark, ligesom vi har opfyldt vores øvrige etiske forpligtelser i henhold til disse regler og krav. Det er vores opfattelse, at det opnåede revisionsbevis er tilstrækkeligt og egnet som grundlag for vores konklusion.

**Fremhævelse af forhold i projektregnskabet – anvendt regnskabspraksis samt begrænsning i distribution og anvendelse**

Vi henleder opmærksomheden på, at projektregnskabet er udarbejdet i henhold til Slots- og Kulturstyrelsens retningslinjer. Projektregnskabet er udarbejdet med henblik på at hjælpe tilskudsmodtager til overholdelse af de regnskabsmæssige bestemmelser i Slots- og Kulturstyrelsens retningslinjer. Som følge heraf kan projektregnskabet være uegnet til andet formål.

Vores erklæring er udelukkende udarbejdet til brug for tilskudsmodtager og Slots- og Kulturstyrelsen og bør ikke udleveres til eller anvendes af andre parter end tilskudsmodtager og Slots- og Kulturstyrelsen.

Vores konklusion er ikke modificeret som følge af disse forhold.

**Ledelsens ansvar for projektregnskabet**

Ledelsen har ansvaret for udarbejdelsen af et projektregnskab, der i alle væsentlige henseender er rigtigt, dvs. udarbejdet i overensstemmelse med Slots- og Kulturstyrelsens retningslinjer. Ledelsen har endvidere ansvaret for den interne kontrol, som ledelsen anser for nødvendig for at udarbejde et projektregnskab uden væsentlig fejlinformation, uanset om denne skyldes besvigelser eller fejl.

**Revisors ansvar for revisionen af projektregnskabet**

Vores mål er at opnå høj grad af sikkerhed for, om projektregnskabet som helhed er uden væsentlig fejlinformation, uanset om denne skyldes besvigelser eller fejl, og at afgive en revisorerklæring med en konklusion. Høj grad af sikkerhed er et højt niveau af sikkerhed, men er ikke en garanti for, at en revision, der udføres i overensstemmelse med internationale standarder om revision og de yderligere krav, der er gældende i Danmark, jf. [aktstykke 247 af 23/06/2020 om Aftale om sommerpakken af juni 2020](https://www.ft.dk/samling/20191/aktstykke/aktstk.247/index.htm), altid vil afdække væsentlig fejlinformation, når sådan findes. Fejlinformationer kan opstå som følge af besvigelser eller fejl og kan betragtes som væsentlige, hvis det med rimelighed kan forventes, at de enkeltvis eller samlet har indflydelse på de økonomiske beslutninger, som regnskabsbrugerne træffer på grundlag af projektregnskabet.

Som led i en revision, der udføres i overensstemmelse med internationale standarder om revision og de yderligere krav, der er gældende i Danmark, jf. [aktstykke 247 af 23/06/2020 om Aftale om sommerpakken af juni 2020](https://www.ft.dk/samling/20191/aktstykke/aktstk.247/index.htm), foretager vi faglige vurderinger og opretholder professionel skepsis under revisionen. Herudover:

* Identificerer og vurderer vi risikoen for væsentlig fejlinformation i projektregnskabet, uanset om denne skyldes besvigelser eller fejl, udformer og udfører revisionshandlinger som reaktion på disse risici samt opnår revisionsbevis, der er tilstrækkeligt og egnet til at danne grundlag for vores konklusion. Risikoen for ikke at opdage væsentlig fejlinformation forårsaget af besvigelser er højere end ved væsentlig fejlinformation forårsaget af fejl, idet besvigelser kan omfatte sammensværgelser, dokumentfalsk, bevidste udeladelser, vildledning eller tilsidesættelse af intern kontrol.
* Opnår vi forståelse af den interne kontrol med relevans for revisionen for at kunne udforme revisionshandlinger, der er passende efter omstændighederne, men ikke for at kunne udtrykke en konklusion om effektiviteten af tilskudsmodtagers interne kontrol.
* Tager vi stilling til, om den regnskabspraksis, som er anvendt af ledelsen, er passende, samt om de regnskabsmæssige skøn og tilknyttede oplysninger, som ledelsen har udarbejdet, er rimelige.

Vi kommunikerer med ledelsen om blandt andet det planlagte omfang og den tidsmæssige placering af revisionen samt betydelige revisionsmæssige observationer, herunder eventuelle betydelige mangler i intern kontrol, som vi identificerer under revisionen.

By, den xx. xxxxxxxx 2020

Revisionsfirma

CVR-nr. xx xx xx xx

Navn

Statsautoriseret revisor/Registreret revisor

MNE-nummer